b'\n_START_ARTICLE_\nBrandon McCarthy\n_START_SECTION_\nLjubiteljska kariera\n_START_PARAGRAPH_\nLeta 2001 je zaklju\xc4\x8dil \xc5\xa1olanje na srednji \xc5\xa1oli Cheyenne Mountain High School v mestu Colorado Springs, Kolorado, svoje univerzitetne dni pa pre\xc5\xbeivljal na univerzi Lamar Community College.\n_START_SECTION_\nNi\xc5\xbeje podru\xc5\xbenice\n_START_PARAGRAPH_\nMcCarthy je bil izbran v 17. krogu nabora lige MLB leta 2002 s strani ekipe Chicago White Sox._NEWLINE_Leta 2003 je v ni\xc5\xbejih podru\xc5\xbenicah spisal zavidljivo statistiko in prikazal odli\xc4\x8den nadzor nad svojimi meti. V 101 menjavi je z udarci izlo\xc4\x8dil 125 odbijalcev in dovolil le 15 prostih prehodov na bazo. Leta 2004 je vodil vse ni\xc5\xbeje podru\xc5\xbenice v izlo\xc4\x8ditvah z udarci- zbral je kar 202.\n_START_SECTION_\nChicago White Sox\n_START_PARAGRAPH_\nMcCarthy je v ligi MLB prvi\xc4\x8d nastopil 22. maja 2005 kot za\xc4\x8detni metalec na tekmi proti ekipi Chicago Cubs. Tistega dne je ob\xc4\x8dasno \xc5\xa1e nekajkrat za\xc4\x8del, v letu 2006 pa si je prislu\xc5\xbeil mesto v razbremenilskem kadru ekipe.\n_START_SECTION_\nTexas Rangers\n_START_PARAGRAPH_\n23. decembra 2006 je bil McCarthy skupaj z Davidom Paisanom poslan k ekipi Texas Rangers, v Chicago pa so od\xc5\xa1li John Danks, Nick Masset in Jake Rasner. V svojem prvem letu z ekipo (in prvem celotnem kot za\xc4\x8detni metalec) je McCarthy utrpel mnoge po\xc5\xa1kodbe, med njimi recimo prelom v desni lopatici, zaradi katerega je odsedel kar 2 meseca. Ni\xc4\x8d kaj ve\xc4\x8d sre\xc4\x8de ni imel v sezoni 2008, saj mu je vnetje v desnem komolcu, ki ga je dobil med spomladanskim uigravanjem, prepre\xc4\x8dilo igranje v ve\xc4\x8djem delu leta.\n_START_SECTION_\nOakland Athletics\n_START_PARAGRAPH_\nZ ekipo iz Oaklanda je McCarthy kot prosti igralec podpisal 14. decembra 2010._NEWLINE_Kot \xc4\x8dlan za\xc4\x8detne postave metalcev je McCarthy v sezoni 2011 izbolj\xc5\xa1al svojo metalsko tehniko in imel svojo najbolj\xc5\xa1o sezono v karieri. Od 25 tekem, ki jih je za\xc4\x8del, jih je pet tudi zaklju\xc4\x8dil. Svojo zalogo metov je predelal tako, da je pove\xc4\x8dal uporabo 2-\xc5\xa1ivne hitre \xc5\xbeoge in vrezane \xc5\xbeoge, s \xc4\x8dimer je pove\xc4\x8dal odstotek \xc5\xbeog, odbitih po tleh in zni\xc5\xbeal odstotek dovoljenih doma\xc4\x8dih tekov, pove\xc4\x8dal pa je \xc5\xa1e nadzor nad svojimi meti in omejil predane proste prehode na bazo. Leto je kon\xc4\x8dal z najbolj\xc5\xa1o statistiko FIP ("Metanje, neodvisno od lovljenja") med vsemi metalci v Ameri\xc5\xa1ki ligi._NEWLINE_V sezoni 2012 trenutno vodi svojo ekipo v kategoriji izlo\xc4\x8ditev z udarci.'